

**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. შემსყიდველის ვალდებულებები
6. კონტრაქტორის ვალდებულებები
7. დოკუმენტაცია
8. სატენდერო წინადადება
9. პრეტენდენტის დისკვალიფიკაცია
10. კონფიდენციალურობა
11. სატენდერო წინადადების წარდგენა
	* + 1. **ტენდერის მიზანი**

სს „ვიანი“ („შემსყიდველი“) პრეტენდენტებს სთავაზობს ტენდერში ლიფტების ნასყიდობა/შეცვლის და აღდგენის მომსახურების შესყიდვაზე მონაწილეობის მიღებას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან ხელშეკრულებას გააფორმებს სს ვიანში შემავალი კომპანია შპს „დასავლეთ საქართველოს სამედიცინო ცენტრი“ და სს "ვიანი" - ონკოლოგიის ცენტრი.

* + - 1. **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2024 წლის 7 მაისი 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის (შემდგომში „კონტრაქტორი“) გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 19 აპრილი 2024 წ. |
| სატენდერო წინადადებების მიღება | 7 მაისი 2024 წ. |
| გამარჯვებული პრეტენდენტ(ებ)ის გამოვლენა  | 21 მაისი 2024 წ. |
| ხელშეკრულების გაფორმება | 28 მაისი 2024 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.
	+ - 1. **ტენდერით შესასყიდი მომსახურების აღწერილობა / სპეციფიკაციები**

**შესყიდვის ობიექტი:** სს „ვიანი“- ლიფტების შესყიდვა/აღდგენა, დემონტაჟი, მონტაჟი

ლიფტების ჩამონათვალი განსაზღვრულია შეჯამებულად დანართში #5. (ფასების ცხრილი უნდა მოიცავდეს ყველა ხარჯს და კანონმდებლობით გათვალისწინებულ გადასახადებს).

* ტენდერის შედეგად შესაძლოა, გამოვლინდეს ერთზე მეტი მიმწოდებელი და ხელშეკრულება გაფორმდეს სხვადასხვა კომპანიებთან, როგორც ტენდერით გათვალისწინებულ ყველა, ისე ცალკეულ პოზიციებზე.

**მომსახურების მიწოდების ადგილი:**

შპს "დასავლეთ საქართველოს სამედიცინო ცენტრი" - ქუთაისი, ჯავახიშვილის ქ. №85

სს "ვიანი" - ონკოლოგიის ცენტრი - ქუთაისი, ჯავახიშვილის ქ. №85

**სატენდერო მოთხოვნები:**

* პრეტენდენტს უნდა გააჩნდეს შესაბამისი მომსახურების გაწევის მინიმუმ 3 წლიანი გამოცდილება.
* უნდა აკმაყოფილებდეს ლიფტის უსაფრთხოების შესახებ ტექნიკური რეგლამენტის დამტკიცების თაობაზე საქართველოს მთავრობის #289-ე დადგენილებით გათვალისწინებულ მოთხოვნებს.

სატენდერო წინადადება მომზადებულ უნდა იქნას დანართ #5-ში განსაზღვრული რაოდენობების და ჩამონათვალის მიხედვით.

**საგარანტიო პირობები:**

* შესყიდულ/გამოცვლილ საქონელზე ვრცელდება მინიმუმ 6 თვე საგარანტიო პერიოდი. საგარანტიო პერიოდის განმავლობაში საქონელი სწორი მოხმარების პირობებში უნდა ინარჩუნებდეს თვისობრივ და ხარისხობრივ მაჩვენებლებს; უხარისხო და დაზიანებების მქონე საქონლის აღმოჩენის შემთხვევაში, მომწოდებელმა ყოველგვარი წინაპირობის გარეშე, წუნის აღმოჩენის ნებისმიერ ეტაპზე, თუ ადგილზე არის დაზიანებული დეტალი გამოცვლის მაქსიმალური ვადა 3 დღე, ჩამოტანის და შეცვლის მაქსიმალური პერიოდი 15 დღის ვადაში უნდა გამოასწოროს ნაკლოვანებები ან შეცვალოს ახალი საქონლით.
* ცვეთადი ნაწილების საგარანტიო პერიოდი განისაზღვროს შეცვლის/მონტაჟის მომენტში შედგენილ მიღება-ჩაბარების აქტში, რომელიც დამოწმდება ორმხრივი ხელმოწერებით. საგარანტიო პერიოდის განმავლობაში საქონელი სწორი მოხმარების პირობებში უნდა ინარჩუნებდეს თვისობრივ და ხარისხობრივ მაჩვენებლებს; უხარისხო და დაზიანებების მქონე საქონლის აღმოჩენის შემთხვევაში, შემსრულებელმა ყოველგვარი წინაპირობის გარეშე, წუნის აღმოჩენის ნებისმიერ ეტაპზე, 2 დღის ვადაში უნდა გამოასწოროს ნაკლოვანებები ან შეცვალოს ახალი საქონლით.

**განსაკუთრებული პირობა:**

* თუ შემსრულებელი ნაკისრი ვალდებულებების შესრულების დროს ზიანს მიაყენებს დამკვეთის ქონებას, დამკვეთი უფლებამოსილია და შემსრულებელი ვალდებულია სრულად აანაზღაუროს მიყენებული ზიანი.
* იმ შემთხვევაში, თუ შემსრულებელი დამკვეთთან წერილობითი შეთანხმების გარეშე მოახდენს დამკვეთის თანამშრომლის/პასუხისმგებელი პირის მოტივირებას, მოახდინოს წინამდებარე ხელშეკრულებით გათვალისწნებული მომსახურების სტიმულირება, შემსრულებლის ბრალის დამტკიცების შემთხვევაში დამკვეთი იტოვებს უფლებას მოსთხოვოს შემსრულებელს გადაიხადოს ჯარიმა ხელშეკრულების სრული ოდენობის.

**დამატებითი ინფორმაცია:**

* გამარჯვებულ კომპანიასთან სს "ვიანი" - ონკოლოგიის ცენტრი და შპს "დასავლეთ საქართველოს სამედიცინო ცენტრი" გააფორმებს ხელშეკრულებას;
* ანგარიშსწორება იწარმოებს ლარში (ეროვნულ ვალუტაში)
	+ - 1. **შერჩევის კრიტერიუმები და მოთხოვნები პრეტენდენტების მიმართ**
* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მის მიერ ტენდერში მონაწილეობის მისაღებად.

სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის შემთხვევაში

**სატენდერო წინადადებები შეფასდება შემდეგი კრიტერიუმების მიხედვით:**

* შესასყიდი მომსახურების ფასი
* მომსახურების მიწოდების პირობა
* შემოთავაზებული მომსახურების ხარისხი
* კომპანიის გამოცდილება / სანდოობა / სტაბილურობა
* საკვალიფიკაციო მონაცემების სრულყოფილება
	+ - 1. **შემსყიდველის ვალდებულებები**

შემსყიდველის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
	+ - 1. **კონტრაქტორის ვალდებულებები**

კონტრაქტორის ვალდებულებებია:

* ხელშეკრულებითა და წინამდებარე ტენდერით გათვალისწინებულ შესყიდვასთან დაკაშვირებული სხვა დოკუმენტებით განსაზღრული პირობების/ვალდებულებების განუხრელი დაცვა და შესრულება;
* სატენდერო დოკუმენტებისა და მისაწოდებელი მომსახურების ხარისხზე.
	+ - 1. **სატენდერო წინადადება**

სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის განახლებული ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი, მინიმუმ ორი სარეკომენდაციო წერლილით.
5. შესრულებული პროექტების ჩამონათვალი, მსგავსი მომსახურების სამუშაოებზე აქცენტირებით, მომსახურების განხორციელების ვადებისა და ბიუჯეტების მითითებით;
6. ინფორმაცია პრეტენდენტის შესახებ, შევსებული დანართ #2-ში მითითებული სახით;
7. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი #4-ს სახით;
9. შევსებული და ხელმოწერილი ხარჯთაღრიცხვა ლარში - მოცემული და დადგენილი დანართი #5-ის სახით;

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 5 კალენდარულ დღეზე მეტი ვადით.

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
	* + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 2024 წლის 7 მაისის 18:00 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: vian\_nonmedequipment@vian.health

შესყიდვის პროცედურებთან დაკავშირებული კითხვების არსებობის შემთხვევაში გთხოვთ, მიმართოთ საკონტაქტო პირს:

გიორგი ბერიძე - ელ. ფოსტა: Beridzeg@vian.health; მობ: 591 32 64 22;

ანა არქანია - ელ. ფოსტა: a.arkania@vian.health მობ.: 591 948 277;

ლაშა ხამხაძე - ელ. ფოსტა: lkhamkhadze@vian.health მობ.: 591 94 82 86;

შენიშვნა #2: *აუცილებელია განფასება მოხდეს ადგილზე ვიზიტისა და სამუშაოების შეფასების შემდეგ.*